Mundilfari (Mythologie)
De Mundilfari isch i de Edda de Vatter vom Mani (aisl. Máni »Moo«) und vo de Sol, (aisl. Sól »Sunn«).

De Riis Mundilfari het sini baide Chinder ase höbsch gfunde het, as er si noch de Sune und em nochem Moo binennt het. Drum hend d Götter di baide gnoo und als Lenker vom Moo- und Sunnewage bestimmt, wobi baid vomene Wolf verfolgt werdet, de Sköll (»Spott«) verfolgt d Sune und de Hati (»Hasser«) de Moo. De Mani het underwegs di baide Chind Bil und Hjuki ufgnoo, wo mer as Flecke im Moo gsiet. D Sol isch mitem Glenr (»Glanz«) verhüüroteet und d Ross wo de Sunwage züchet haisset Alsvidr und Arvakr.

Nochem Mundilfari isch en Saturnmoo binennt.

Büecher 
 Rudolf Simek: Lexikon der germanischen Mythologie. Stuttgart (3. Uflaag) 2006. ISBN 978-3-520-36803-4

Nordischi Mythologi